Toe Hy die storm in Matt 8 stilgemaak het, was selfs die dissipels verbaas: "Die mense het hulle verwonder en gesê: 'Watter soort mens is Hy dat selfs die wind en die see Hom gehoorsaam?'" (v 27). [STE 16.4] Ook aan julle sê Ek: Neem die wêreldse steen van die dood weg van die graf van jou liefde! Of anders gesê: Probeer nie die lewe te verwerf deur verryking van die verstand met kennis wat jy ontleen aan wêreldse geleerdheid nie, maar neem hierdie steen weg sodat, as Ek by jul e graf kom, My lewende stem ongehinderd daarin kan deurdring en jou geboeide en gebonde Lasarus uit die dood sal opwek; Lasarus is julle gees wat nog deur baie wêreldse bande gebind en geknel word! [GJE 9.207.7] As die mense op hierdie aarde, vanuit hulle vrye wil, ook maar net so goed was soos die aloue inrigting van die aarde, sou daar vir vele reeds hier `n ware, geestelike lewensoggend gewees het, waarna elke mens vóór alles sou moet strewe! - Het jy hierdie baie natuurlike woorde van My goed begryp?”